
DĖL PRIEMONĖS „STIPRINTI BENDRUOMENINĘ VEIKLĄ SAVIVALDYBĖSE“ ĮGYVENDINIMO SENIŪNIJOSE


Primename, kad Savivaldybės administracijos direktoriaus 2020 m. balandžio 3 d. įsakymu Nr. A-511 „ Dėl Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo ir lėšų skyrimo bei naudojimo Šiaulių rajono savivaldybėje tvarkos aprašo patvirtinimo“ patvirtintas Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo ir lėšų skyrimo bei naudojimo Šiaulių rajono savivaldybėje tvarkos aprašas (toliau – Aprašas), kuris įpareigoja Savivaldybės administraciją tinkamai ir laiku įsisavinti valstybės biudžeto lėšas,  2020 metams Savivaldybei skirtas pagal priemonę „Stiprinti bendruomeninę veiklą savivaldybėse“ (toliau – Priemonė).
Atsižvelgdami į tai, kad nuo š. m. kovo 16 d. šalyje yra paskelbtas karantinas ir įvertinę iš Lietuvos Respublikos socialinės apsaugos ir darbo ministerijos Socialinių paslaugų priežiūros departamento Administracijoje š. m. kovo 17 d. gautą raštą (visiems seniūnams per dokumentų valdymo sistemą @vilys susipažinimui perduotas nedelsiant), kuriame pateikta rekomendacija seniūnijoms išplėstinių seniūnaičių sueigas (toliau – Sueigos) dėl karantino organizuoti ir alternatyviais (nuotoliniais) būdais (video konferencijų, apklausų el. paštu, nuomonių pateikimo, naudojant msg. per socialinį tinklą Facebook, kitais būdais) dėl Aprašo 44 punkto nuostatos „Sueiga ne vėliau kaip per 20 kalendorinių dienų nuo Aprašo patvirtinimo nustato prioritetines vykdytinas ir finansuotinas Priemonės projektines veiklas, kurias patvirtina, surašydama Sueigos posėdžio protokolą” (t. y. iki š. m. balandžio 23 d.) (toliau – Terminas) nurodome galimą Terminą dėl Aprašo 44 punkto nuostatos – ne vėliau kaip iki š. m. gegužės 8 d.
Rekomenduojame informaciją dėl Priemonės įgyvendinimo kiekvienoje seniūnijoje viešinti visais įmanomais būdais: Savivaldybės interneto svetainėje, adresu https://www.siauliuraj.lt/bendruomenes-ju-remimas/bendruomenines-veiklos-remimas/205, seniūnijų skelbimų lentose, kurios seniūnijos turi - interneto svetainėse, socialiniame tinkle Facebook ir kt.

